मां ज्वाला से मांगा जीत का आशीर्वाद, 17-19 को राजस्थान रॉयल्स और दिल्ली की टीम से मुकाबला
हिमाचल प्रदेश में प्रसिद्ध ​​​​​​​शक्तिपीठ श्री ज्वालामुखी मंदिर में सोमवार को पूर्व इंडियन क्रिकेटर, इंडियन टीम सेलेक्टर व पंजाब किंग्स इलेवन के बॉलिंग कोच सुनील जोशी ने माथा टेका।
हिमाचल प्रदेश में प्रसिद्ध शक्तिपीठ श्री ज्वालामुखी मंदिर में सोमवार को पूर्व इंडियन क्रिकेटर, इंडियन टीम सेलेक्टर व पंजाब किंग्स इलेवन के बॉलिंग कोच सुनील जोशी ने माथा टेका। उनके साथ पंजाब किंग्स इलेवन के चीफ ऑफिसर LC गुप्ता भी आए।
पूजा-अर्चना करके मंदिर का इतिहास जाना
मंदिर के कुल पुरोहित कपिल शर्मा ने उनसे विधिवत पूजा-अर्चना करवाई और मंदिर के प्राचीन इतिहास के बारे में भी उन्हें जानकारी दी। इस मौके पर पुजारी महासभा ज्वालामुखी के उप प्रधान पूर्व क्रिकेटर कोच प्रवीण पिनू ने उन्हें मां ज्वाला का सिरोपा भेंट किया।
जब-जब बुलावा आएगा, जरूरी आऊंगा: जोशी
किंग्स इलेवन पंजाब टीम के बॉलिंग कोच सुनील जोशी ने इस अवसर पर अनौपचारिक वार्ता में कहा कि मां ज्वाला की पवित्र ज्योतियों के अलौकिक दर्शन करके उन्हें मां का आशीर्वाद प्राप्त हुआ है और वह मां ज्वाला के दरबार जब- जब मां का बुलावा आएगा, आते रहेंगे।
मंदिर में दुनियाभर से श्रद्धालु आते दर्शन करने
उन्होंने कहा कि साक्षात ज्योति रूप में मां इस मंदिर में विराजमान हैं। देश-दुनिया के श्रद्धालु यहां दर्शन करने के लिए पहुंचते हैं। इस बार धर्मशाला में क्रिकेट मैच होने जा रहे हैं। ऐसे में मां ज्वाला से प्रार्थना की है कि इस बार मैच सफल हों और पंजाब किंग्स इलेवन की टीम अच्छा प्रदर्शन करे।